7. 5. ČETVRTAK

**MAT** – Danas učimo pisano dijeljenje (575 : 25). **Udžb. str 118** – najprije riješi ZNAM, zatim obavezno pogledaj zadnji VIDEO 7. 5. da ti bude lakše (učiteljičin glas je sličan mojem)!

Nakon toga pročitaj zadatak u plavom dijelu udžb. i pogledaj rješavanje u tablici mjesnih vrijednosti i kraći način. Zatim **napiši naslov i prepiši tablicu i kraći** način u bilježnicu.

Nakon toga kreni polako rješavati, misleći kako je to radila učiteljica na VIDEU.

**Udžb. str. 119 – zad. 1. 2. 3. i 5. s time** da 1. zadatak rješavaš u bilježnicu da vidim točna potpisivanja postupka (ono dolje) i šalješ mi bilježnicu i dio udžb. na pregled! Sretno u radu!

**TZK** – I dalje prati HRT 3 i vježbaj sa sportašima.

**HJ** – Nadam se da ste naučili čitati Tri nonice i malo se nasmijali (evo kako možete ponekad reći svojoj dragoj baki!) Približava se vama jedan od najdražih dana, **Majčin dan**, dan kada možeš zahvaliti majci za svu njezinu dobrotu, ljubav……. . Otvori **Č/str. 82** i pročitaj priču **Majka i sunce**. U priči imaš lijepe **slikovite opise** – opis kojim prikazujemo naš osobni doživljaj, ima puno pridjeva, usporedbi i slikovitih izraza (učili smo prošli tjedan).

Zatim zapiši u bilj.

Tin Kolumbić

Majka i sunce

Likovi: dječak Ivan i majka

Mjesto radnje: morski žal (pogledaj u objašnjenje riječi što je žal)

Vrijeme radnje: ljetna večer

Najljepši opis: **Ti odaberi i ovdje prepiši!** Neka ima 2- 3 rečenice!

Zatim pismeno odgovori na **6. 7. 8. 9. 10. i 11. pitanje. Nauči izražajno čitati** priču! Možeš polako izraditi srce kakvo je pokazala na TV uč. Gordana, Klara Š. je već to napravila jako lijepo, možete vidjeti na Viber grupi!

**DOD (MAT)** – Evo jednog zadatka za dodaše, a mogu rješavati i ostali učenici!

1. U 25 jednakih kutija s jednakim brojem ravnala u svakoj ima 1 600 ravnala. Iz 38 takvih kutija ispalo je 156 ravnala. Koliko je ravnala ostalo u tih 38 kutija?

Budite marljivi, uživajte u lijepom današnjem danu! Voli vas vaša učiteljica.